ΚΑΝΟΝΙΣΜΟΣ (ΕΟΚ) αριθ. 2120/92 ΤΟΥ ΣΥΜΒΟΥΛΙΟΥ της 20ής Ιουλίου 1992 για 13η τροποποίηση του κανονισμού (ΕΟΚ) αριθ. 3094/86 περί προβλέψεως ορισμένων τεχνικών μέτρων διατήρησης των αλιευτικών πόρων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,

την πρόταση της Επιτροπής,

Εκτιμώντας:

ότι ο μπακαλιάρος μερλάν μπορεί να αλιεύεται με δίχτυα με άνοιγμα ματιού κατά παρέκκλιση των κοινοτικών κανονισμών-

ότι θα πρέπει, ως εκ τούτου, να καθορισθούν οι όροι αλίευσης του μπακαλιάρου μερλάν ώστε να αποφεύγεται η πρόκληση από την αλιευτική αυτή δραστηριότητα επιπλέον κινδύνου διακύβευσης πληθυσμιακής αποκατάστασης εξ αιτίας της υπερβολικής εκμετάλλευσης ειδών που θεωρούνται ευαίσθητα-

ο κανονισμός (ΕΟΚ) αριθ. 3094/96 (2) έπρεπε να αναθεωρηθεί κατά τη διάρκεια του πρώτου εξαμήνου 1992- ότι νέες πληροφορίες περιήλθαν όντως εις γνώσιν της Επιτροπής-

ότι θα πρέπει ωστόσο να συμπληρωθούν οι απαραίτητες επιστημονικές αναλύσεις και ότι ο επαναπροσδιορισμός κατά μόνιμο τρόπο των όρων που εφαρμόζονται σ' αυτήν την αλιευτική δραστηριότητα θα ήταν ως εκ τούτου πρόωρος-

ότι κατά συνέπεια πρέπει να τροποποιηθεί ο κανονισμός (ΕΟΚ) αριθ. 3094/86 με κατάλληλο τρόπο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα Ι του κανονισμού (ΕΟΚ) αριθ. 3094/86 τα δεδομένα και οι όροι αλιείας που αναγράφονται για τον μπακαλιάρο (Merlangius merlangus) στις περιοχές 1 και 2 "Ολόκληρη η περιοχή εκτός Skagerrak και Kattegat" αντικαθίστανται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουλίου 1992. Για το Συμβούλιο

Ο Πρόεδρος

D. HURD

(1) ΕΕ αριθ. L 24 της 27. 1. 1983, σ. 1. (2) ΕΕ αριθ. L 288 της 11. 10. 1986, σ. 10. Κανονισμός που τροποποιήθηκε τελευταία με τον κανονισμό (ΕΟΚ) αριθ. 1465/92 (ΕΕ αριθ. L 155 της 6. 6. 1992, σ. 1)

ΠΑΡΑΡΤΗΜΑ

"Περιοχή Γεωγραφική ζώνη Πρόσθετες προϋποθέσεις Ελάχιστο μέγεθος Επιτρεπόμενα είδη-στόχοι Ελάχιστο ποσοστό ειδών- στόχων Μέγιστο ποσοστό προστατευόμενων ειδών 1 και 2 Ολόκληρη η περιοχή εκτός Skagerrak και Kattegat (13), (14) 90 (15) Μπακαλιάρος μερλάν

(Merlangius merlangus) 70 % (16) 100 εκ του οποίου όχι πλέον του 10 % γάδο, καλλαρία και μαύρη πολλάκα και όχι περισσότερο από 10 % ζαγκέτα (13) Όλοι οι όροι που εφαρμόζονται σ' αυτήν την αλιευτική δραστηριότητα ισχύουν μέχρι τις 31 Δεκεμβρίου 1992.

(14) Όλα τα αλιεύματα θα θεωρούνται ότι έχουν αλιευθεί με το δίχτυ πάνω στο πλοίο που έχει το μικρότερο άνοιγμα ματιού. Η σύνθεση των αλιευμένων ειδών που κρατούνται στο πλοίο, κατόπιν διαλογής, ή κατά τη διάρκεια της μεταφοράς τους ή της εκφόρτωσής τους πρέπει να είναι σύμφωνη με τις διατάξεις που αφορούν το ελάχιστο χρησιμοποιούμενο άνοιγμα ματιού. Στην περίπτωση συνεργαζόμενων πλοίων που χρησιμοποιούν δίχτυ ανηρτημένο ανάμεσά τους, η σύνθεση των αλιευμάτων στο καθένα από τα πλοία πρέπει να είναι σύμφωνη με το δίχτυ που βρίσκεται στο πλοίο του οποίου το άνοιγμα ματιού είναι μικρότερο.

(15) Απαγορεύεται να υπάρχει στο πλοίο τράτα ή τμήμα διχτυού του οποίου το άνοιγμα ματιού είναι μικρότερο από 90 mm.

(16) Το ποσοστό του μπακαλιάρου μερλάν υπολογίζεται βάσει του συνόλου των αλιευμάτων αθροιστικά: μπακαλιάρος μερλάν + καλλαρίας + μαύρη πολλάκα + γάδος".